MORE

More je široka cesta,
Najšira cesta svijeta,
Po njoj brodovi plove
I bijeli galeb šeta.

More je zrcalo sunca,
Jedra, bijelih lađa,
U njemu svakoga časa
Bezbroj života se rađa.

More je carstvo riba,
Školjki, rakova, zvijezda,
U njemu kitovi plavi
Svijaju svoja gnijezda.

Morem se brodovi voze
I bijeli galeb šeta,
More je široka cesta,
Najšira cesta svijeta.

 Mladen Bjažić

ZADATAK:

1.TKO PLOVI MOREM? NACRTAJ ODGOVOR!

2.NABROJI I NACRTAJ NEKE STANOVNIKE MORA!